אורי לוי (עיתונאי)

אוּרי לוי (נולד ב-1988) הוא עיתונאי מגיש ופרשן כדורגל. מעיתונאי הספורט הבודדים בישראל המכסים את הכדורגל הפלסטיני.

במסגרת עבודתו סיקר את מונדיאל 2018 מרוסיה, גביע אפריקה לאומות 2019 ממצרים, והיה העיתונאי הישראלי הראשון לסקר את גביע אסיה ממדינה ערבית (איחוד האמירויות 2019).

ביוגרפיה
אורי לוי נולד וגדל בירושלים, לאביו הצייר רענן לוי ולאמו האמנית רוני ברות. לוי הוא בעל תואר ראשון במזרח תיכון ולימודים איבריים מהאוניברסיטה העברית בירושלים. דובר עברית, ערבית, אנגלית, ספרדית וצרפתית.

לוי החל את דרכו בתקשורת הספורט הישראלית בשנת 2010, כעוזר הפקה בערוץ הספורט. ארבע שנים לאחר מכן ייסד את אתר הכדורגל הבינלאומי BabaGol. משנת 2015 עובד לוי כעיתונאי עצמאי, המפרסם באנגלית, עברית וערבית. בין השאר כתבותיו התפרסמו בהארץ, כלכליסט, ג'רוזלם פוסט, פורבס, The Athletic, The New Arab ועוד. בשנת 2017 החל לשמש לוי חבר פאנל קבוע כפרשן כדורגל מזרח תיכוני בI24 News בשפות ערבית, ספרדית, צרפתית ואנגלית. במקביל, לוי שימש כפרשן כדורגל בשפה העברית בערוץ הספורט, ב'כאן 11', וכיום בספורט 1 צ'רלטון. בשנים האחרונות כותב ומגיש הסכת הכדורגל "שער" בתאגיד השידור הציבורי 'כאן'.

לוי היה העיתונאי הראשון לדווח מדובאי בהרחבה אודות עסקת בית״ר ירושלים ושייח׳ חמד בן ח׳ליפה, מה שהצית את אחת הפרשות המדוברות בספורט הישראלי בשנים האחרונות.

קישורים חיצוניים

 אורי לוי, בטוויטר
 אורי לוי, בפייסבוק
 אסף גבור, משחקי כבוד: הקרבות הפוליטיים בעולם הכדורגל הערבי, באתר מקור ראשון, 31 במרץ 2019
 ראם שרמן, אורי לוי והתשוקה לכדורגל, באתר גיקונומי, 15 במרץ 2020

הערות שוליים

בוגרי האוניברסיטה העברית בירושלים
סגל תאגיד השידור הישראלי - שידורי הרדיו
עיתונאים ישראלים
פרשני כדורגל ישראלים
שדרני ספורט ישראלים
הרשות הפלסטינית: כדורגל
ישראלים שנולדו ב-1988